CELEX: 62019TA0017
Language: et
Date: 2021-02-03 00:00:00
Title: Kohtuasi T-17/19: Üldkohtu 3. veebruari 2021. aasta otsus – Moi versus parlament (Institutsiooniline õigus – Parlament – Psühholoogiline ahistamine – Parlamendi presidendi otsus, milles järeldati, et kahte parlamendiliikme registreeritud assistenti on ahistatud, ja milles parlamendiliikmele mõisteti karistuseks päevaraha õigusest ilmajätmine 12 päevaks – Parlamendi kodukorra artiklid 11 ja 166 – Sisemine apellatsioon – Parlamendi juhatuse otsus karistuse kinnitamise kohta – Parlamendi kodukorra artikkel 167 – Tühistamishagi – Hagi esitamise tähtaeg – Vastuvõetavus – Kaitseõigused – Lepinguväline vastutus)

16.8.2021   
            
            
               ET
            
            
               Euroopa Liidu Teataja
            
            
               C 329/18
            
         
      
         Üldkohtu3. veebruari 2021. aasta otsus – Moi versus parlament
      (Kohtuasi T-17/19) (1)
      
      (Institutsiooniline õigus - Parlament - Psühholoogiline ahistamine - Parlamendi presidendi otsus, milles järeldati, et kahte parlamendiliikme registreeritud assistenti on ahistatud, ja milles parlamendiliikmele mõisteti karistuseks päevaraha õigusest ilmajätmine 12 päevaks - Parlamendi kodukorra artiklid 11 ja 166 - Sisemine apellatsioon - Parlamendi juhatuse otsus karistuse kinnitamise kohta - Parlamendi kodukorra artikkel 167 - Tühistamishagi - Hagi esitamise tähtaeg - Vastuvõetavus - Kaitseõigused - Lepinguväline vastutus)
      (2021/C 329/21)
      Kohtumenetluse keel: itaalia
      
         Pooled
      
      
         Hageja: Giulia Moi (Itaalia) (esindajad: advokaadid M. Pisano ja P. Setzu)
      
         Kostja: Euroopa Parlament (esindajad: T. Lazian, S. Seyr ja M. Windisch)
      
         Ese
      
      Esiteks esimese võimalusena ELTL artikli 263 alusel esitatud nõue tühistada mitu akti, mis on vastu võetud ahistamise tuvastamise ja selle eest karistamise menetluses, mis on algatatud hageja suhtes, ning teise võimalusena nõue tuvastada, et talle määratud karistus on ülemäära suur ja/või ebaproportsionaalne, ja nõue asendada määratud karistus parlamendi kodukorra artikli 166 punktis a ette nähtud karistusega, ning teiseks ELTL artikli 268 alusel esitatud nõue mõista parlamendilt tema kasuks välja hüvitis ja kohustada presidenti tegema teave avalikuks täiskogu istungil.
      
         Resolutsioon
      
      
                  1.
               
               
                  Tühistada Euroopa Parlamendi presidendi 2. oktoobri 2018. aasta otsus, millega Giulia Moi käitumine tema kahe parlamendiliikme registreeritud assistendi suhtes on tunnistatud psühholoogiliseks ahistamiseks; parlamendi presidendi 2. oktoobri 2018. aasta otsus, millega on G. Moile määratud tema sellise käitumise eest tema kahe parlamendiliikme registreeritud assistendi suhtes, mis on tunnistatud psühholoogiliseks ahistamiseks, karistuseks päevaraha õigusest ilmajätmine 12 päeva pikkuse ajavahemiku jooksul, ning parlamendi juhatuse 12. novembri 2018. aasta otsus, mis puudutab G. Moi 16. oktoobril 2018 esitatud kaebust vastavalt parlamendi kodukorra artiklile 167.
               
            
                  2.
               
               
                  Jätta hagi ülejäänud osas rahuldamata.
               
            
                  3.
               
               
                  Mõista kohtukulud välja parlamendilt.
               
            
         (1)  ELT C 93, 11.3.2019.